पाकिस्तान का हीरो चाहिए या हिंदुस्तान का, सबूत चाहिए या सपूतों पर गर्व: वर्धा में कांग्रेस-NCP पर बरसे पीएम मोदी  
पीएम मोदी ने वर्धा में एक चुनावी रैली को संबोधित किया.
पीएम मोदी ने कांग्रेस और एनसीपी गठबंधन को कुंभकर्ण बताया.
पीएम मोदी ने कहा कि इनका गठबंधन सिर्फ घोटाला करता है.
लोकसभा चुनाव में भारतीय जनता पार्टी की जीत सुनिश्चित करने के  लिए पीएम नरेंद्र मोदी ने महाराष्ट्र के वर्धा में एक चुनावी रैली को संबोधित किया. वर्धा में रैली को संबोधित करते वक्त पीएम मोदी ने कांग्रेस के साथ-साथ शरद पवार की पार्टी एनसीपी पर भी हमला बोला और इन दोनों पार्टियों को कुंभकर्ण (कुंभकरण) के जैसा बताया. पीएम मोदी ने कहा कि ये दोनों पार्टियां जब सत्ता में होती हैं तो सिर्फ घोटाले करती हैं. ये दोनों पार्टियों सत्ता में 6-6 महीने तक सोती रहती हैं. पीएम  मोदी ने इस दौरान एक बार फिर से पाकिस्तान का जिक्र किया और रैली में मौजूद लोगों से पूछा कि आपको पाकिस्तान में बनने वाला हीरो चाहिए या हिंदुस्तान वाला. पीएम मोदी ने आगे कहा कि आपको सबूत चाहिए या फिर सपूतों पर गर्व चाहिए. 
पीएम मोदी ने शरद पवार पर लगाया वंशवाद की राजनीति का आरोप, कहा- अपने भतीजे के हाथों 'हिट-विकेट' हो चुके हैं
पीए मोदी ने वर्धा में चुनावी रैली को संबोधित करते हुए कहा कि 2 दिन पहले कांग्रेस के एक बढ़े नेता ने कहा कि मोदी ने केवल शौचालय की चौकीदारी की है. अब आप बताइये बरसों से जो साफ़ सफाई के काम में जुटे हैं, जो स्वच्छता के चौकीदार हैं, ये भाषा उनका अपमान है या नहीं. पीएम मोदी ने कहा कि मुझे शौचालय का चौकीदार कहा गया. तो मैं उन्हें बताना चाहता हूं कि हां मैं शौचालय का चौकीदार हूं और शौचालय का चौकीदार होना गर्व की बात है.